ประกาศกรมการขนส่งทางบกประกาศกรมการขนส่งทางบกเรื่องกำหนดหลักเกณฑ์ วิธีการ ระยะเวลา และเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนสำหรับรถยนต์นั่งส่วนบุคคลเกินเจ็ดคนแต่ไม่เกินสิบสองคนและรถยนต์บรรทุกส่วนบุคคลพ.ศ. ๒๕๕๗[๑] อาศัยอำนาจตามความในมาตรา ๑๐/๑ แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๒) พ.ศ. ๒๕๔๖อธิบดีกรมการขนส่งทางบกออกประกาศกำหนดหลักเกณฑ์ วิธีการ ระยะเวลาและเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนสำหรับรถยนต์นั่งส่วนบุคคลเกินเจ็ดคนแต่ไม่เกินสิบสองคนและรถยนต์บรรทุกส่วนบุคคลไว้ดังต่อไปนี้ข้อ ๑ ให้อธิบดีกรมการขนส่งทางบกแต่งตั้งคณะกรรมการจัดการประมูลหมายเลขทะเบียนสำหรับรถที่จดทะเบียนในเขตกรุงเทพมหานครและคณะกรรมการจัดการประมูลหมายเลขทะเบียนสำหรับรถที่จดทะเบียนในเขตจังหวัดอื่นนอกจากกรุงเทพมหานครโดยให้มีอำนาจหน้าที่ดังต่อไปนี้(๑) ควบคุม กำกับ ดูแลการประมูลหมายเลขทะเบียนให้เป็นไปตามหลักเกณฑ์วิธีการ ระยะเวลา และเงื่อนไขที่กำหนดไว้ในประกาศนี้(๒) วินิจฉัย หรือออกคำสั่งใด ๆเพื่อให้การประมูลหมายเลขทะเบียนเป็นไปด้วยความเรียบร้อย โปร่งใส และเป็นธรรมคำวินิจฉัยหรือคำสั่งของคณะกรรมการจัดการประมูลหมายเลขทะเบียนตามวรรคหนึ่งให้เป็นที่สุดข้อ ๒ การประมูลหมายเลขทะเบียนสำหรับรถยนต์นั่งส่วนบุคคลเกินเจ็ดคนแต่ไม่เกินสิบสองคนและรถยนต์บรรทุกส่วนบุคคลให้ดำเนินการประมูลทางอินเตอร์เน็ตแบบกำหนดช่วงเวลาตามวันและเวลาที่กรมการขนส่งทางบกกำหนด โดยอินเตอร์เน็ตต้องมีความเร็วไม่ต่ำกว่า ๑เมกะไบต์ (๑ MB) โดยวิธีการอย่างหนึ่งอย่างใด ดังต่อไปนี้(๑)[๒]การประมูลหมายเลขทะเบียนทางอินเตอร์เน็ตโดยเสนอราคาแข่งกับผู้ประมูลรายอื่นด้วยตนเองโดยระบบจะนำราคาที่ผู้ประมูลหมายเลขทะเบียนตั้งไว้ แจ้งให้ผู้ประมูลรายอื่นทราบผ่านทางเว็บไซต์ที่กรมการขนส่งทางบกกำหนดหากมีผู้ประมูลรายอื่นเสนอราคาสูงกว่า ผู้ประมูลรายเดิมสามารถเสนอราคาใหม่ได้จนกว่าจะถึงเวลาสิ้นสุดการประมูลหมายเลขทะเบียนนั้นๆ ทั้งนี้ เมื่อเวลาสิ้นสุดการประมูลหากหมายเลขทะเบียนใดไม่มีผู้ประมูลเสนอราคาสูงกว่าราคาที่แสดงเป็นเวลาต่อเนื่อง ๒๐วินาทีให้ถือว่าผู้ประมูลที่ให้ราคาสูงสุดในขณะนั้นเป็นผู้ชนะการประมูลสำหรับหมายเลขทะเบียนนั้น(๒) การประมูลหมายเลขทะเบียนทางอินเตอร์เน็ตโดยเสนอราคาล่วงหน้าแบบ Maximum bidระบบจะดำเนินการเพิ่มราคาประมูลไปตามลำดับราคาที่เพิ่มขึ้นของแต่ละกลุ่มหมายเลขจนกว่าจะไม่มีผู้ประมูลรายอื่นเสนอราคาสูงกว่าหรือจนกว่าจะถึงราคาสูงสุดที่ผู้ประมูลหมายเลขทะเบียนแบบเสนอราคาล่วงหน้าตั้งไว้หากไม่มีผู้ประมูลเสนอราคาสูงกว่าราคาสูงสุดที่ผู้ประมูลหมายเลขทะเบียนแบบเสนอราคาล่วงหน้าตั้งไว้จะถือว่าผู้ประมูลหมายเลขทะเบียนแบบเสนอราคาล่วงหน้าเป็นผู้ชนะการประมูลหมายเลขทะเบียนนั้น ในราคาสูงสุดที่ไม่มีผู้เสนอราคาแข่ง ทั้งนี้ราคาที่ชนะการประมูลอาจไม่ถึงราคาสูงสุดที่ผู้ประมูลหมายเลขทะเบียนแบบเสนอราคาล่วงหน้าตั้งไว้ก็ได้เมื่อเสร็จสิ้นการประมูลหมายเลขทะเบียนแล้วให้แจ้งผลการประมูลทางจดหมายอิเล็กทรอนิกส์ (E-mail)หรือทางข้อความสั้น (SMS) กับผู้เข้าร่วมประมูลตาม (๑) และ(๒) ทราบข้อ ๓ หมวดอักษรหมายเลขทะเบียน วัน เวลา สำหรับการประมูลให้เป็นไปตามที่กรมการขนส่งทางบกประกาศกำหนดข้อ ๔ ผู้ที่ประสงค์จะเข้าร่วมประมูลหมายเลขทะเบียนสามารถลงทะเบียนได้ดังต่อไปนี้(๑)ส่วนกลางลงทะเบียนได้ที่สำนักงานกองทุนเพื่อความปลอดภัยในการใช้รถใช้ถนนกรมการขนส่งทางบกในวันและเวลาราชการ กรณีส่วนภูมิภาคลงทะเบียนได้ที่สำนักงานขนส่งจังหวัดที่จัดการประมูลหมายเลขทะเบียนในวันและเวลาราชการ(๒) ลงทะเบียนผ่านทางเว็บไซต์ที่กรมการขนส่งทางบกกำหนดข้อ ๕ ผู้ที่ลงทะเบียนประมูลหมายเลขทะเบียนต้องวางหลักประกันการประมูลเป็นเงินสดหรือแคชเชียร์เช็คสั่งจ่ายเข้าบัญชีกองทุนเพื่อความปลอดภัยในการใช้รถใช้ถนน หรือโอนเข้าบัญชีธนาคารตามที่กรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนกำหนดตามอัตราหลักประกันที่กำหนดไว้ท้ายประกาศนี้พร้อมเอกสารหลักฐาน ดังต่อไปนี้(๑) บุคคลธรรมดา(ก) ภาพถ่ายบัตรประจำตัวประชาชนผู้ประมูล ในกรณีผู้ประมูลเป็นคนต่างด้าวตามกฎหมายว่าด้วยคนเข้าเมืองให้ยื่นภาพถ่ายใบสำคัญประจำตัวคนต่างด้าว(ข) หนังสือมอบอำนาจในกรณีที่ผู้ประมูลไม่มาดำเนินการด้วยตนเองพร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจ(๒) นิติบุคคล(ก) หนังสือรับรองการจดทะเบียนนิติบุคคล(ข) ภาพถ่ายบัตรประจำตัวประชาชนของผู้มีอำนาจลงนามในกรณีผู้มีอำนาจลงนามเป็นคนต่างด้าวตามกฎหมายว่าด้วยคนเข้าเมืองให้ยื่นภาพถ่ายใบสำคัญประจำตัวคนต่างด้าว(ค) หนังสือมอบอำนาจ ในกรณีที่มีการมอบอำนาจพร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจในกรณีผู้เข้าร่วมประมูลลงทะเบียนผ่านทางเว็บไซต์ ให้นำส่งหลักฐานตาม(๑) และ (๒) แล้วแต่กรณี พร้อมด้วยหลักฐานการโอนเงินค่าหลักประกันการประมูลก่อนถึงวันประมูลหมายเลขทะเบียนทางโทรสารให้สำนักงานกองทุนเพื่อความปลอดภัยในการใช้รถใช้ถนน กรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนแล้วแต่กรณีข้อ ๖ การดำเนินการเปิดประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนจำนวน๓๐๑ หมายเลขสำหรับรถยนต์นั่งส่วนบุคคลเกินเจ็ดคนแต่ไม่เกินสิบสองคนและรถยนต์บรรทุกส่วนบุคคลดำเนินการประมูลตามกลุ่มหมายเลขทะเบียนที่กำหนดไว้ท้ายประกาศนี้ข้อ ๗ ผู้เข้าร่วมประมูลจะได้รับรหัสผ่าน (Password) ก่อนเริ่มประมูลและสามารถสู้ราคาได้เฉพาะในกลุ่มหมายเลขทะเบียนที่ตนมีจำนวนเงินวางหลักประกันการประมูลเพียงพอหรือสูงกว่าตามอัตราหลักประกันการประมูลที่กำหนดไว้ท้ายประกาศนี้ข้อ ๘ การเสนอราคาประมูลหมายเลขทะเบียนครั้งแรกสามารถเสนอราคาได้เท่ากับหรือมากกว่าราคาเริ่มต้นครั้งถัดไปต้องเสนอราคาเพิ่มขึ้นและสามารถเสนอราคาเพิ่มขึ้นสูงกว่าที่กำหนดได้โดยราคาที่เสนอเพิ่มสูงขึ้นจะต้องไม่น้อยกว่าช่วงราคาที่กำหนด ราคาเริ่มต้นและการเพิ่มราคาในการประมูลหมายเลขทะเบียนให้เป็นไปตามที่กำหนดไว้ท้ายประกาศนี้การชนะการประมูลของผู้เสนอราคาสูงสุดให้มีผลตั้งแต่การประมูลหมายเลขทะเบียนนั้นได้เสร็จสิ้นลงข้อ ๙ การอนุมัติหมายเลขทะเบียนให้แก่ผู้ประมูลที่เสนอราคาสูงสุดจะแจ้งให้ทราบทันทีเมื่อเสร็จสิ้นการประมูลหมายเลขทะเบียนนั้นและกรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนจะประกาศรายชื่อผู้ชนะการประมูลอีกครั้งหนึ่งณ สำนักงานกองทุนเพื่อความปลอดภัยในการใช้รถใช้ถนน กรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียน แล้วแต่กรณีข้อ ๑๐ ผู้ชนะการประมูลจะต้องชำระราคาหมายเลขทะเบียนเบื้องต้นภายในวันประมูลตามอัตราที่กำหนดไว้ท้ายประกาศนี้หากผู้ชนะการประมูลรายใดไม่ชำระราคาหมายเลขทะเบียนที่ต้องชำระเบื้องต้นให้กรมการขนส่งทางบกหรือสำนักงานขนส่งจังหวัดที่จัดการประมูล แล้วแต่กรณีหักจากหลักประกันการประมูลที่ผู้ชนะการประมูลวางไว้ส่วนราคาหมายเลขทะเบียนที่เหลือจะต้องชำระให้ครบถ้วนภายใน ๓๐ วันนับแต่วันถัดจากวันประมูลโดยกรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนไม่จำเป็นต้องบอกกล่าวให้ผู้ชนะการประมูลรับทราบผลการประมูลหมายเลขทะเบียนนั้นอีกข้อ ๑๑ ผู้ชนะการประมูลจะต้องชำระค่าบริการการประมูลหมายเลขทะเบียนที่ชนะการประมูลทันทีโดยสำนักงานกองทุนเพื่อความปลอดภัยในการใช้รถใช้ถนนกรมการขนส่งทางบกหรือสำนักงานขนส่งจังหวัดที่มีการนำหมายเลขทะเบียนออกประมูลจะหักจากเงินที่วางเป็นหลักประกันการประมูลตามอัตราที่กำหนดไว้ท้ายประกาศนี้ข้อ ๑๒ การชำระเงินให้ชำระเป็นเงินสดหรือชำระผ่านบัตรเครดิต หรือชำระผ่านธนาคาร (Bill Payment) หรือแคชเชียร์เช็คสั่งจ่ายเข้าบัญชี กองทุนเพื่อความปลอดภัยในการใช้รถใช้ถนนหรือโอนเงินเข้าบัญชีธนาคารตามที่กรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนกำหนดและให้ส่งหลักฐานการโอนเงินให้กับกรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนทราบข้อ ๑๓ ผู้ชนะการประมูลที่ไม่ชำระราคาหมายเลขทะเบียนที่ประมูลได้ให้ครบถ้วนภายในระยะเวลาที่กำหนดตามข้อ๑๐ ให้กรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนแล้วแต่กรณี มีหนังสือทวงถามเพื่อให้ชำระราคาและหากผู้ชนะการประมูลไม่ชำระเงินให้ครบถ้วนตามเงื่อนไขที่กำหนดในหนังสือทวงถามและกรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนแล้วแต่กรณีอาจไม่ให้ผู้นั้นเข้าร่วมประมูลหมายเลขทะเบียนจนกว่าจะได้นำหมายเลขทะเบียนนั้นออกประมูลใหม่และได้คุ้มราคาเดิมที่ประมูลไว้ หรือหมายเลขทะเบียนนั้นได้รับชำระราคาจนครบส่วนต่างแล้วและจะไม่คืนเงินค่าหมายเลขทะเบียน และ/หรือ เงินหลักประกันในส่วนที่ชำระไว้แล้วไม่ว่ากรณีใดก็ตามข้อ ๑๔ ผู้เข้าร่วมประมูลสามารถขอรับหลักประกันการประมูลหมายเลขทะเบียนคืนได้โดยวิธีดังต่อไปนี้(๑) ขอรับคืนเป็นเงินสด ให้ผู้เข้าร่วมประมูลนำหลักฐานการวางหลักประกันการประมูลพร้อมบัตรประจำตัวประชาชนมาแสดงณ สำนักงานกองทุนเพื่อความปลอดภัยในการใช้รถใช้ถนนกรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนภายใน ๓๐วันนับหลังจากเสร็จสิ้นการประมูลหมายเลขทะเบียนแต่ละครั้ง(๒) ขอรับคืนโดยโอนเงินผ่านธนาคารให้ผู้เข้าร่วมประมูลแจ้งเลขที่บัญชีที่จะรับหลักประกันการประมูลคืนโดยค่าธรรมเนียมและค่าใช้จ่ายในการโอนจะหักออกจากหลักประกันการประมูลที่วางไว้นั้นหากผู้เข้าร่วมประมูลหมายเลขทะเบียนไม่มารับหลักประกันการประมูลคืนภายในระยะเวลาที่กำหนดตาม(๑) กรมการขนส่งทางบกจะมีหนังสือแจ้งให้มารับหลักประกันคืนภายใน ๑๘๐ วันหากพ้นระยะเวลาตามที่แจ้งแล้ว ยังไม่มารับหลักประกันการประมูลคืนให้ถือว่าผู้เข้าร่วมประมูลนั้นแสดงเจตนาสละการรับหลักประกันการประมูลคืนโดยหลักประกันการประมูลดังกล่าวให้ตกเป็นเงินรายได้ของกองทุนเพื่อความปลอดภัยในการใช้รถใช้ถนนข้อ ๑๕ กรณีที่ผู้ชนะการประมูลได้ชำระราคาหมายเลขทะเบียนครบถ้วนแล้วถึงแก่ความตายให้สิทธินั้นตกไปยังทายาทเว้นแต่ไม่มีทายาทมายื่นแสดงความประสงค์สืบสิทธิภายใน ๑ ปีนับแต่วันที่ผู้ชนะการประมูลถึงแก่ความตาย ให้กรมการขนส่งทางบกนำหมายเลขทะเบียนนั้นออกประมูลใหม่กรณีที่ผู้ชนะการประมูลถึงแก่ความตายแต่ยังชำระราคาหมายเลขทะเบียนไม่ครบถ้วนทายาทที่ต้องการสืบสิทธิต้องแสดงความประสงค์ต่อเจ้าหน้าที่ภายใน๓๐ วัน นับจากวันที่ชนะการประมูลหากพ้นระยะเวลาดังกล่าวแล้วให้สิทธินั้นเป็นอันระงับเพื่อประโยชน์ของทายาทของผู้ชนะการประมูลที่ถึงแก่ความตายและของทางราชการหากหมายเลขทะเบียนนั้นยังไม่มีผู้ชนะการประมูลรายใหม่และทายาทของผู้ชนะการประมูลได้แสดงความประสงค์จะชำระราคาหมายเลขทะเบียนในส่วนที่ขาดอยู่ให้ครบถ้วนภายใน๓๐ วัน นับแต่วันแจ้งความประสงค์ให้เก็บหมายเลขทะเบียนนั้นไว้ยังไม่ต้องนำออกประมูลเว้นแต่ทายาทที่แสดงความประสงค์ผิดนัดไม่ชำระราคาหมายเลขทะเบียนภายในระยะเวลาดังกล่าวให้นำหมายเลขทะเบียนนั้นออกประมูลใหม่ข้อ ๑๖ หมายเลขทะเบียนใดที่ผู้ประมูลไม่ชำระราคาประมูลให้ครบถ้วนตามที่กำหนดในข้อ๑๓ หรือทายาท หรือผู้จัดการมรดกของผู้ชนะการประมูลที่เสียชีวิตไม่ประสงค์จะเข้าสืบสิทธิในหมายเลขทะเบียนที่ประมูลได้ตามข้อ๑๕ กรมการขนส่งทางบกจะนำหมายเลขทะเบียนนั้นออกประมูลใหม่ ทั้งนี้การนำหมายเลขทะเบียนที่ค้างชำระราคาออกประมูลใหม่ให้เป็นไปตามหลักเกณฑ์ วิธีการระยะเวลา และเงื่อนไขที่กรมการขนส่งทางบกกำหนดในกรณีหมายเลขทะเบียนที่นำออกประมูลใหม่ไม่มีผู้ประมูลหรือมีผู้ประมูลแต่ได้ราคาเมื่อรวมกับหลักประกันการประมูลที่ได้วางไว้ยังไม่คุ้มกับราคาที่ประมูลไว้เดิมผู้ชนะการประมูลที่ไม่ชำระราคาจะต้องเป็นผู้รับผิดชอบในส่วนต่างนั้นข้อ ๑๗ หมายเลขทะเบียนใดที่นำออกประมูลหรือหมายเลขทะเบียนที่ต้องนำมาประมูลใหม่แต่ไม่มีผู้เข้าร่วมประมูลให้กรมการขนส่งทางบกนำหมายเลขทะเบียนนั้นออกให้กับรถที่นำมาจดทะเบียนตามปกติต่อไปข้อ ๑๘ ในกรณีผู้ชนะการประมูลได้รับแผ่นป้ายทะเบียนรถที่ได้จากการประมูล(แบบ graphic) ไปแล้ว แต่ขอออกแผ่นป้ายทะเบียนรถ (แบบ graphic) นั้นใหม่ เนื่องจากชำรุด หรือสูญหายเจ้าของรถต้องชำระราคาแผ่นป้ายทะเบียนรถ (แบบ graphic) ในราคาแผ่นละ๖๐๐ บาท (หกร้อยบาทถ้วน)ข้อ ๑๙ ผู้ชนะการประมูลที่ชำระราคาประมูลหมายเลขทะเบียนครบถ้วนแล้วกรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนจะออกหนังสือสำคัญแสดงสิทธิและการใช้สิทธิในหมายเลขทะเบียนที่ได้จากการประมูลสิทธิดังกล่าวสามารถจำหน่ายจ่ายโอนต่อไปได้ในกรณีหนังสือสำคัญแสดงสิทธิและการใช้สิทธิในหมายเลขทะเบียนที่ได้จากประมูลชำรุดในสาระสำคัญหรือสูญหายผู้ได้รับหนังสือสำคัญแสดงสิทธิสามารถยื่นขอหนังสือฉบับใหม่แทนได้ที่กรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนแล้วแต่กรณี โดยต้องชำระราคาหนังสือสำคัญแสดงสิทธิ ฉบับละ ๕๐๐ บาท(ห้าร้อยบาทถ้วน)ข้อ ๒๐ ประกาศนี้ให้ใช้บังคับตั้งแต่วันประกาศเป็นต้นไปประกาศณ วันที่ ๗ สิงหาคม พ.ศ. ๒๕๕๗อัฌษไธค์รัตนดิลก ณ ภูเก็ตอธิบดีกรมการขนส่งทางบก[เอกสารแนบท้าย]๑. กลุ่มหมายเลขทะเบียนซึ่งเป็นที่ต้องการหรือเป็นที่นิยมของประชาชนสำหรับรถยนต์นั่งส่วนบุคคลเกินเจ็ดคนแต่ไม่เกินสิบสองคนและรถยนต์บรรทุกส่วนบุคคลเพื่อนำออกประมูลเป็นการทั่วไป๒. อัตราหลักประกันการประมูลราคาเริ่มต้น ราคาหมายเลขทะเบียนที่ต้องชำระเบื้องต้นและการเพิ่มราคาการประมูลหมายเลขทะเบียนสำหรับรถยนต์นั่งส่วนบุคคลเกินเจ็ดคนแต่ไม่เกินสิบสองคนและรถยนต์บรรทุกส่วนบุคคล๓. อัตราค่าบริการการประมูลหมายเลขทะเบียนสำหรับรถยนต์นั่งส่วนบุคคลเกินเจ็ดคนแต่ไม่เกินสิบสองคนและรถยนต์บรรทุกส่วนบุคคล(ดูข้อมูลจากภาพกฎหมาย)ประกาศกรมการขนส่งทางบกเรื่อง กำหนดหลักเกณฑ์ วิธีการ ระยะเวลาและเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนสำหรับรถยนต์นั่งส่วนบุคคลเกินเจ็ดคนแต่ไม่เกินสิบสองคนและรถยนต์บรรทุกส่วนบุคคล(ฉบับที่ ๒) พ.ศ. ๒๕๕๘[๓]ข้อ ๒ ประกาศนี้ให้ใช้บังคับตั้งแต่วันประกาศเป็นต้นไปปริญสินีย์/ผู้จัดทำ๗ สิงหาคม ๒๕๕๘นุสรา/ตรวจ๑ กันยายน ๒๕๕๘[๑] ราชกิจจานุเบกษาเล่ม ๑๓๑/ตอนพิเศษ ๑๘๕ ง/หน้า ๑๔/๑๙ กันยายน ๒๕๕๗[๒] ข้อ ๒ (๑)แก้ไขเพิ่มเติมโดยประกาศกรมการขนส่งทางบก เรื่องกำหนดหลักเกณฑ์ วิธีการ ระยะเวลาและเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนสำหรับรถยนต์นั่งส่วนบุคคลเกินเจ็ดคนแต่ไม่เกินสิบสองคนและรถยนต์บรรทุกส่วนบุคคล(ฉบับที่ ๒) พ.ศ. ๒๕๕๘[๓] ราชกิจจานุเบกษาเล่ม ๑๓๒/ตอนพิเศษ ๑๗๕ ง/หน้า ๑๑/๒๘ กรกฎาคม ๒๕๕๘